Diari Oficial de la Generalitat Valenciana


Sumari del DOGV 668, del 24-09-1987 (1987/809652)

ORDRE d'1 de juliol de 1987, de la Conselleria de Cultura, Educació i Ciència, per la qual són creades vàries extensions de Batxillerat per al curs acadèmic 1987-88.
---------------------------------------------------------------------------------------------------------------------------------------------------------------------

### Dades del document

Número de DOGV
:   668

Data del DOGV
:   24-09-1987

Secció del DOGV
:   ALTRES DISPOSICIONS

Número del document
:   1987/809652


Data del document
:   01-07-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'1 de juliol de 1987, de la Conselleria de Cultura, Educació i Ciència, per la qual són creades diverses extensions de batxillerat per al curs 1987/88.  
La demanda de llocs escolars en determinades localitats de les províncies de València i Alicante i el corresponent dèficit que hi ha, fan necessària la creació de nous llocs escolars públics.  
Per tal d'atendre la urgent necessitat d'escolaritzar tots els alumnes que trien aquest nivell educatiu i en no ser possible la construcció i posada en funcionament dels corresponents Instituts de Batxillerat al llarg del proper curs, s'ha considerat convenient la creació de vàries Extensions de Batxillerat d'acord amb el que disposa el Decret 177/85, d'11 de novembre, del Consell de la Generalitat Valenciana (DOGV de 13 de desembre), que ho regula.  
Per tot això i d'acord amb les competències establertes en l'Estatut d?Autonomia, i les funcions i serveis traspassats segons el Reial Decret 2093/83, de 28 de juliol (BOE de 6 d'agost) en matèria d?Educació,  
ORDENE:  
Primer. Són creades les Extensions dels Instituts de Batxillerat que figuren en l'annex d'aquesta Ordre.  
Segon. Al capdavant de cada una de les Extensions esmentades hi haurà un professor numerari amb categoria de Vice-director qui n'exercirà les funcions per Delegació del Director de l'Institut del qual depèn cada una de les respectives Extensions.  
Tercer. La Direcció General d'Ensenyaments Mitjans fixarà les corresponents dotacions de personal docent.  
Quart. La Secretaria General i la Direcció General de Programació i Inversions queden autoritzades per tal de realitzar els tràmits procedents per a les dotacions de personal administratiu, subaltern i de neteja, així com del mobiliari i equipament didàctic, per a la qual cosa les Direccions dels Serveis Territorials de Cultura i Educació de Valencia i d'Alicante hauran de fer l'oportuna i raonada proposta.  
Cinqué. Les extensions que s'indiquen començaran les activitats a partir del curs acadèmic 1987/88.  
DISPOSICIO FINAL  
Aquesta Disposició entrarà en vigor el mateix dia de la publicació en el Diari Oficial de la Generalitat Valenciana, però els seus efectes s'han d'entendre referits a partir de l'1 de juliol de 1987.  
València, 1 de juliol de 1987.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
PROVÍNCIA DE VALENCIA  
Meliana: Extensió de l'Institut de Massamagrell. Desenvoluparà les activitats a les instal·lacions del Col·legi Públic Pins XII, C/ M. Manglano, 2 de Meliana. Capacitat per a 320 llocs escolars.  
Riba-roja de Túria: Extensió de l'Institut de Batxillerat de Manises. Desenvoluparà les activitats a les instal·lacions de la Casa de la Cultura de Manises. Capacitat per a 320 llocs escolars.  
Bocairent: Extensió de l'Institut de Batxillerat d'Ontinyent. Desenvoluparà les activitats a les instal·lacions del Col·legi Públic de Bocairent, c/ Alcoy, s/n. Capacitat per a 320 llocs escolars.  
Picassent: Extensió de l'Institut de Batxillerat de Silla. Desenvoluparà les activitats a les instal·lacions de l'Institut de Formació Professional de Picassent, Avda. Blasco Ibáñez, s/n. Capacitat per a 320 llocs escolars.  
Quart de Poblet: Extensió de l'Institut de Batxillerat de Manises, situat en el c/ Xiquet de Quart, s/n. Capacitat per a 480 llocs escolars.  
PROVINCIA D?ALICANTE  
Bañeres: Extensió de l?Institut de Batxillerat «Eduardo Vitoria», d'Alcoy, situat en el carrer l'Ermita, s/n de Bañeres. Capacitat per a 160 llocs escolars.  
Guardamar del Segura: Extensió de l'Institut de Batxillerat de Torrevieja, situada al carrer Almoradí, s/n, de Guardamar, i amb capacitat per a 200 llocs escolars.  
Pilar de la Horadada. Extensió de l'Institut de Batxillerat de Torrevieja. Desenvoluparà les activitats al Col·legi Públic «la Carrasca» de Pilar de la Horadada. Capacitat per a 200 llocs escolars.  
El Campello: Extensió de l'Institut de Batxillerat de San Juan de Alicante, situat en el c/ Padre Manjon, núm. 5, del Campello. Capacitat per a 240 llocs escolars.  
Albatera: Extensió de l'Institut de Batxillerat «Cardenal Belluga» de Callosa del Segura, situada en el carrer Angel Zaplana núm. 1 d'Albatera. Capacitat per a 240 llocs escolars.